
ŠIAULIŲ MIESTO SAVIVALDYBĖS ADMINISTRACIJOS
SOCIALINIŲ PASLAUGŲ SKYRIUS

Šiaulių miesto savivaldybės tarybai

SPRENDIMO „DĖL PREVENCINIŲ SOCIALINIŲ PASLAUGŲ PLANAVIMO, ORGANIZAVIMO IR TEIKIMO ŠIAULIŲ MIESTO SAVIVADYBĖJE TVARKOS APRAŠO PATVIRTINIMO“ PROJEKTO 
AIŠKINAMASIS RAŠTAS

2023 m. lapkričio 10 d. 
Šiauliai


Sprendimo projektas parengtas, vadovaujantis Prevencinių socialinių paslaugų organizavimo ir teikimo tvarkos aprašu, patvirtintu Lietuvos Respublikos socialinės apsaugos ir darbo ministro 2022 m. lapkričio 23 d. įsakymu Nr. A1-776 „Dėl Prevencinių socialinių paslaugų organizavimo ir teikimo tvarkos aprašo patvirtinimo“, 5.2 papunkčio pakeitimą, kuriame numatyta, kad nuo 2023-06-03 - prevencinės socialinės paslaugos gali būti inicijuojamos socialinių paslaugų įstaigos, teikiančios prevencines socialines paslaugas, iniciatyva savivaldybės tarybos nustatyta tvarka. Atsižvelgiant į tai, parengtas tarybos sprendimo projektas.

Bendrą prevencinių socialinių paslaugų organizavimo ir teikimo tvarką nustato Prevencinių socialinių paslaugų organizavimo ir teikimo tvarkos aprašas, patvirtintas Lietuvos Respublikos socialinės apsaugos ir darbo ministro 2022 m. lapkričio 23 d. įsakymu Nr. A1-776 „Dėl Prevencinių socialinių paslaugų organizavimo ir teikimo tvarkos aprašo patvirtinimo“ (toliau - Prevencinių socialinių paslaugų organizavimo ir teikimo tvarkos aprašas). 
Prevencinių socialinių paslaugų planavimo, organizavimo ir teikimo Šiaulių miesto savivaldybėje tvarkos aprašas patvirtintas  2023 m. balandžio 28 d. Šiaulių miesto savivaldybės mero potvarkiu Nr. M-148 „Dėl Prevencinių socialinių paslaugų planavimo, organizavimo ir teikimo Šiaulių miesto savivaldybėje tvarkos aprašą patvirtino“, tačiau pasikeitus teisiniam reguliavimui, t. y. Prevencinių socialinių paslaugų organizavimo ir teikimo tvarkos aprašo 5.2 papunkčiui ir 16 punktui, prevencinių socialinių paslaugų organizavimo ir teikimo tvarka turi būti tvirtinama Savivaldybės tarybos sprendimu, todėl parengėme šį sprendimo projektą. 
Atsižvelgiant į tai, kad Socialinių paslaugų kataloge prevencinių paslaugų kategorijai numatyta organizuoti paslaugas jaunuoliams (Nr. 230 Atviras darbas su jaunimu, Nr. 231 Mobilus darbas su jaunimu), šiuo Tarybos sprendimu tvirtinamoje prevencinių socialinių paslaugų planavimo, organizavimo ir teikimo Šiaulių miesto savivaldybėje tvarkoje, 6 punkte numatyta, kad prevencines socialines paslaugas Savivaldybėje planuoja Savivaldybės administracijos Socialinių paslaugų skyrius ir Savivaldybės administracijos Jaunimo reikalų koordinatorius.

Šiuo Tarybos sprendimu tvirtinama prevencinių socialinių paslaugų planavimo, organizavimo ir teikimo Šiaulių miesto savivaldybėje tvarka, nustatomi prevencinių socialinių paslaugų teikėjai, kreipimosi dėl minėtų paslaugų tvarka ir kiti aspektai.

Teigiamos pasekmės: bus įgyvendinami Prevencinių socialinių paslaugų organizavimo ir teikimo tvarkos apraše 5.2 papunkčio ir 16 punkto nuostatų reikalavimai, ir patvirtintas Prevencinių socialinių paslaugų planavimo, organizavimo ir teikimo Šiaulių miesto savivaldybėje tvarkos aprašas, kuriuo reglamentuotas prevencinių socialinių paslaugų teikimas Šiaulių miesto savivaldybės gyventojams. Teikiamos prevencinės socialinės paslaugos asmenims (šeimoms, bendruomenėms) stiprins asmens (šeimos) gebėjimą savarankiškai rūpintis asmeniniu (šeimos) gyvenimu, dalyvauti visuomenės gyvenime ir ugdyti įgūdžius, kad ateityje būtų išvengta socialinių problemų ir socialinės rizikos atsiradimo.
Neigiamų pasekmių nenumatoma.

Priėmus sprendimą bus naikinamas Šiaulių miesto savivaldybės mero 2023 m. balandžio 28 d. potvarkis Nr. M-148 „Dėl Prevencinių socialinių paslaugų planavimo, organizavimo ir teikimo Šiaulių miesto savivaldybėje tvarkos aprašo patvirtinimo“, kuriuo buvo patvirtintas Prevencinių socialinių paslaugų planavimo, organizavimo ir teikimo Šiaulių miesto savivaldybėje tvarkos aprašas. 

Sprendimui įgyvendinti papildomų teisės aktų nereikės.

Šio sprendimo įgyvendinimui papildomo Savivaldybės biudžeto lėšų poreikio nėra.

Vertinimas nebuvo atliekamas, nes šis projektas nėra susijęs nei su vienu atveju, nurodytu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projekto naują redakciją parengė Šiaulių miesto savivaldybės administracijos Socialinių paslaugų skyrius. Tiesioginė rengėja – Socialinių paslaugų skyriaus vyr. specialistė Vaidotė Vitkauskienė, tel. (8 41) 386 464. Projekto iniciatorius - Socialinių paslaugų skyriaus vedėja Ramutė Pilypienė.

